[{"text_idx": "#000000", "text": "Po\u0303nev muuseumio\u0308o\u0308 tuleb taas \u2013 21. mail"}, {"text_idx": "#000001", "text": "Muuseumio\u0308o\u0308 on u\u0308ks kord aastas, laupa\u0308evasel maikuu o\u0303htul, kui oma uksed avavad ku\u0308mned muuseumid ja ma\u0308luasutused u\u0308le Eesti. Muuseumio\u0308o\u0308 kannab ta\u0308navu motot \u201eO\u0308o\u0308s on unistusi\u201c ja sel o\u0308o\u0308l maksab sissepa\u0308a\u0308s su\u0308mboolse u\u0308he euro.La\u0308a\u0308ne-Virumaal ootab o\u0303htuseid ku\u0308lastajaid Eesti Politseimuuseum, kus saab tutvuda pu\u0308siekspositsiooniga, Rakvere linnakodanikumuuseumis na\u0308eb, kuidas elati sada aastat tagasi, Rakvere linnuses on avatud konvendihoone na\u0308itused ja ko\u0303rts. Palmse mo\u0303isas on lahti ha\u0308rrastemaja uksed, palmimaja oma eksootiliste taimede ja viirpapagoidega, sepikoda, kus saab iga huviline endale o\u0303nnemu\u0308nti vermida, ha\u0308rjatall na\u0308itusega Estonian Spirit. Jalutada saab inglise ja prantsuse stiilis aias, metsapargis ning nautida kaarikuso\u0303itu. O\u0303htul kell 20 algab o\u0303unaaiast retk la\u0308bi mo\u0303isapargi ja metsa, kus linnumees Peep Veedla ra\u0308a\u0308gib just neist lindudest, kes end parasjagu na\u0308itavad vo\u0303i laulu ja muude ha\u0308a\u0308litsustega endast ma\u0308rku annavad."}, {"text_idx": "#000005", "text": "Ka\u0308smu muuseumis na\u0308eb muuseumio\u0308o\u0308l pu\u0308siekspositsiooni, Kunda tsemendimuuseum kutsub uudistama muuseumi remontimata teisele korrusele, kuhu tavaliselt ei pa\u0308a\u0308se. Giidiga tuurid alumisel korrusel toimuvad pa\u0308eval kell 14 ja 16. O\u0303htul kell 18 on lastele taskulampidega unistuste otsimise ma\u0308ng, kell 20 esineb esineb Haldi Va\u0308lima\u0308e. Pa\u0308rast kontserti ra\u0308a\u0308gitakse aga muuseumi teise korruse ajaloost ja tulevikuplaanidest.Muuseumio\u0308o\u0308 peakoordinaator on MTU\u0308 Eesti, koosto\u0308o\u0308partner on ta\u0308navu SA Heategevusfond Minu Unistuste Pa\u0308ev. Ko\u0303igil Muuseumio\u0308o\u0308 su\u0308ndmustes osalejatel on vo\u0303imalik teha annetusi, mille abil viiakse ellu mo\u0303nd rasket vo\u0303i kroonilist haigust po\u0303deva lapse unistus."}]